Kommissionens forordning (EF) nr. 2365/2002

af 27. december 2002

om ændring af forordning (EF) nr. 2565/2001 om åbning af EF-toldkontingenter for 2002 for får, geder, fårekød og gedekød og om undtagelse fra forordning (EF) nr. 1439/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(1), særlig artikel 16, og

ud fra følgende betragtninger:

(1) I Rådets forordning (EF) nr. 1408/2002 af 29. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(2), er der fastsat nye indrømmelser, hvad angår indførsel af får, geder, fårekød og gedekød under de toldkontingenter, der er åbnet ved Europaaftalen med Ungarn. Disse nye indrømmelser, der fik virkning den 1. juli 2002, giver adgang til EF uden kvantitative restriktioner for sådanne produkter med oprindelse i Ungarn. De nye indrømmelser vedrører kun produkter, der ikke er omfattet af nogen form for eksportsubsidier.

(2) I Rådets forordning (EF) nr. 1151/2002 af 27. juni 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland(3), er der fastsat nye indrømmelser, hvad angår indførsel af får, geder, fårekød og gedekød under de toldkontingenter, der er åbnet ved Europaaftalen med Estland. Disse nye indrømmelser, der fik virkning den 1. juli 2002, giver adgang til EF uden kvantitative restriktioner for sådanne produkter med oprindelse i Estland. De nye indrømmelser vedrører kun produkter, der ikke er omfattet af nogen form for eksportsubsidier.

(3) I Rådets forordning (EF) nr. 1362/2002 af 22. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Letland(4), er der fastsat nye indrømmelser, hvad angår indførsel af får, geder, fårekød og gedekød under de toldkontingenter, der er åbnet ved Europaaftalen med Letland. Disse nye indrømmelser, der fik virkning den 1. juli 2002, giver adgang til EF uden kvantitative restriktioner for sådanne produkter med oprindelse i Letland. De nye indrømmelser vedrører kun produkter, der ikke er omfattet af nogen form for eksportsubsidier.

(4) I Rådets forordning (EF) nr. 1361/2002 af 22. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Litauen(5), er der fastsat nye indrømmelser, hvad angår indførsel af får, geder, fårekød og gedekød under de toldkontingenter, der er åbnet ved Europaaftalen med Litauen. Disse nye indrømmelser, der fik virkning den 1. juli 2002, giver adgang til EF uden kvantitative restriktioner for sådanne produkter med oprindelse i Litauen. De nye indrømmelser vedrører kun produkter, der ikke er omfattet af nogen form for eksportsubsidier.

(5) Når det gælder fårekødsprodukter, er det, når de frembydes for toldmyndighederne med henblik på indførsel, svært at fastslå, om disse produkter stammer fra tamfår eller andre får. Oprindelsesdokumentet bør derfor indeholde en præcisering heraf.

(6) Kommissionens forordning (EF) nr. 2565/2001 af 27. december 2001 om åbning af EF-toldkontingenter for 2002 for får, geder, fårekød og gedekød og om undtagelse fra forordning (EF) nr. 1439/95(6) bør ændres i overensstemmelse hermed.

(7) De i denne forordning nævnte toldsatser og mængder er blevet fastsat i overensstemmelse med de gældende internationale aftaler i 2002. For Ungarns og de baltiske landes vedkommende er perioderne for disse aftaler anført i fodnoterne til bilaget. Denne forordning bør derfor gælde med tilbagevirkende kraft fra den 1. januar 2002.

(8) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I forordning (EF) nr. 2565/2001 foretages følgende ændringer:

1) Artikel 2, 3 og 4 affattes således:

"Artikel 2

Ved indførsel til EF af får, geder, fårekød og gedekød henhørende under KN-kode 0104 10 30, 0104 10 80, 0104 20 90, 0204, 0210 99 21 og 0210 99 29 med oprindelse i de i bilaget anførte lande suspenderes eller nedsættes tolden i overensstemmelse med bestemmelserne i denne forordning.

Artikel 3

1. I landegruppe nr. 1 i bilaget fastsættes de mængder kød, udtrykt i slagtekropsækvivalent, henhørende under KN-kode 0204, for hvilke den told, der gælder for indførsel af produkter med oprindelse i disse specifikke leverandørlande, nedsættes til 0 % i perioden 1. januar til 31. december 2002.

2. I landegruppe nr. 2 i bilaget fastsættes de mængder levende dyr og kød, udtrykt i slagtekropsækvivalent, henhørende under KN-kode 0104 10 30, 0104 10 80, 0104 20 90 og 0204, for hvilke den told, der gælder for indførsel af produkter med oprindelse i disse specifikke leverandørlande, nedsættes til 0 % i perioden 1. januar til 31. december 2002.

3. I landegruppe nr. 3 i bilaget fastsættes de mængder kød, udtrykt i slagtekropsækvivalent, henhørende under KN-kode 0204, for hvilke den told, der gælder for indførsel af produkter med oprindelse i disse specifikke leverandørlande, nedsættes til 0 % i perioden 1. januar til 31. december 2002.

4. I landegruppe nr. 4 i bilaget fastsættes de mængder levende dyr og kød, udtrykt i slagtekropsækvivalent, henhørende under KN-kode 0104 10 30, 0104 10 80, 0104 20 90, 0210 99 21, 0210 99 29 og 0204, for hvilke den told, der gælder for indførsel af produkter med oprindelse i disse specifikke leverandørlande, suspenderes eller nedsættes som angivet i perioden 1. januar til 31. december 2002.

5. I landegruppe nr. 5 i bilaget fastsættes de mængder levende dyr og kød, udtrykt i slagtekropsækvivalent, henhørende under KN-kode 0104 10 30, 0104 10 80, 0104 20 90 og 0204, for hvilke den told, der gælder for indførsel af produkter med oprindelse i disse specifikke leverandørlande, suspenderes eller nedsættes som angivet i perioden 1. januar til 31. december 2002.

Artikel 4

1. De toldkontingenter, der er fastsat i landegruppe nr. 1 og 2 i bilaget til denne forordning, forvaltes efter bestemmelserne i afsnit II A i forordning (EF) nr. 1439/95.

2. De toldkontingenter, der er fastsat i landegruppe nr. 3, 4 og 5 i bilaget til denne forordning, forvaltes efter bestemmelserne i afsnit II B i forordning (EF) nr. 1439/95."

2) Efter artikel 6 indsættes som artikel 6a:

"Artikel 6a

Det oprindelsesdokument, der ledsager fårekødsprodukter henhørende under KN-kode ex 0204, ex 0210 99 21 og ex 0210 99 29, og som er nævnt i landegruppe nr. 4 i bilaget, skal i rubrik 9 indeholde en angivelse, hvis produkterne stammer fra andre får end tamfår."

3) Bilaget affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2002.

På Kommissionens vegne

Franz Fischler

Medlem af Kommissionen

(1) EFT L 341 af 22.12.2001, s. 3.

(2) EFT L 205 af 2.8.2002, s. 9.

(3) EFT L 170 af 29.6.2002, s. 15.

(4) EFT L 198 af 27.7.2002, s. 13.

(5) EFT L 198 af 27.7.2002, s. 1.

(6) EFT L 344 af 28.12.2001, s. 31.

BILAG

FÅREKØD OG GEDEKØD - TOLDKONTINGENTER FOR 2002

(tons slagtekropsækvivalent)

>TABELPOSITION>